kardosdrur/scandi-wiki huggingface dataset:
Vogn (Hjørring Kommune)

Vogn er en lille bebyggelse i Mosbjerg Sogn i Hjørring Kommune (tidl. Sindal Kommune).

Navn 
Betydningen af byens navn er ikke kendt. Navnet stammer muligvis fra ordet wurn, som betyder fugtig. Navnet var oprindeligt skrevet som Oorn (1355), senere Worn (c. 1400), senere Wogn og til sidst Vogn (først i 1683).

Kilder 

Lokaliteter i Hjørring Kommune
Anton Wilhelm Brøgger

Anton Wilhelm Brøgger (11. oktober 1884 i Stockholm – 29. august 1951 i Oslo) var en norsk arkæolog og kulturhistoriker, søn af geologen Waldemar Christopher Brøgger, far til forfatteren Waldemar Christoffer Brøgger.

Brøgger begyndte, endnu før han 1903 blev student, videnskabelige studier i norsk og nordisk forhistorie og fortsatte disse i de følgende år under professorerne Gabriel Gustafson, Oscar Montelius og Sophus Müller. Allerede Brøggers første større afhandling om Økser af Nøstvet-Typen (1905) vakte opmærksomhed ved sit friske og selvstændige syn. Sin evne til første hånds iagttagelse og bearbejdelse af nyfundet materiale lagde han for dagen blandt andet i en afhandling om Vistefundet, ("Stavanger Museums Aarshæfte" 1907), et af ham selv udgravet fund på kysten af Jæderen, Stavanger Amt, af den første i Norge fundne køkkenmødding fra den ældre stenalder.

1909 tog han doktorgraden med et større, sammenfattende, dybtgående og betydeligt arbejde, hans hovedværk, om »Den arktiske Stenalder i Norge« (»Vidensk. Selsk. Skr.« II Bd, 1909). Senere har han beskrevet blandt andet Møntfund fra Ryfylke (i "Aarbog for Oldkyndighed", 1910) og Sigurd Jorsalfarers Grav i Oslo Domkirke (i "Sankt Hallvard", 1915), foruden at han har offentliggjort mange andre Afh., dels i forskellige Museers Publikationer i (norsk) »Hist. Tidsskr.«, i det af ham 1910 grundlagte og ledede Tidsskr. for norsk Arkæologi »Oldtiden« og i det af ham sammen med Historikeren, Dr. Edvard Bull udgivne, lokalhistoriske Oslo- og Kristianiatidsskrift »Skt Hallvard« (fra 1915), dels i stor Udstrækning og mere populær Form i Dagspressen.

Brøgger var 1909-13 Konservator ved Stavanger Museum, som han ved mange af ham ledede Udgravninger fik betydelig beriget; 1913 blev han Underbestyrer, 1915 (ved Gabriel Gustafsons død) Bestyrer af Univ.’s Oldsagssamling og blev 3. Septbr 1915 udnævnt til Prof. i Arkæologi ved Univ. i Kria. Det er overdraget B. at udarbejde større Dele af et Værk om Osebergskibet, til hvis Udgivelse den norske Stat har bevilget 30000 Kr. 1915 udgav han en udførlig Fremstilling af »Stavanger i Middelalderen«. Han deltog siden i udgivelsen (sammen med Haakon Shetelig) af Pragtværket »Osebergfundet« (bind 1—3, 1917—28), hvor han selv har skrevet de to første afsnit i bind 1 og hele bind 2.

Foruden en række mindre arbejder har han endvidere publiceret Det norske folk oldtiden (1925, blandt "Instituttet for sammenlignende Kulturforsknings Skrifter"), forarbejdet til et større værk; han har her søgt at belyse Norges Oldtid ved Studier over Erhvervs- og Arbejdslivet i nyere Tid, og herunder indarbejdet et mere kulturhistorisk Syn på arkæologien end det tidligere raadende. Af populær Art er hans Agitationsskrift for Sørlandsbanen (1922) og hans Bog Gamle emigranter. Nordmennenes bosetning på Norskehavskystene.

Kilder 

 

Arkæologer fra Norge
Kulturhistorikere
Museumsfolk fra Norge
Ansatte ved Oslo Universitet
Nordmænd i 1900-tallet
Personer fra Stockholm
Salmonsens
Haakon Shetelig

Haakon Shetelig (født 25. juni 1877 i Kristiania, død 22. juli 1955) var en norsk arkæolog.

Shetelig blev student 1895, studerede 1895—99 arkæologi under Oluf Rygh og blev Dr. phil. 1907. I 1901 blev han konservator ved Bergens Museum, 1915 professor. Han har foretaget hyppige rejser i udlandet i studieøjemed og har udført en række større udgravninger i Norge. 

Af hans omfangsrige produktion, som hovedsagelig findes i tidsskrifter (navnlig i "Bergens Museums Aarbog"), kan nævnes hans doktorafhandling The Cruciform Brooches of Norway ("Bergens Museums Aarbog", 1906), Spandformede lerkar fra folkevandringstiden (årsberetning Foreningen til norske Fortidsmindesmærkers Bevaring 1904), Ship Burials i "Saga-Book of the Viking Club" (1906), Vestlandets ældste kulturhistorie, en fører til Bergens Museums oldsamling (1909) samt Primitive tider i Norge (1922), en fremstilling af landets ældste kulturformer. 

Siden 1910 var han sammen med Harry Fett redaktør af tidsskriftet "Kunst og Kultur" og er en af redaktørerne af det af staten udgivne værk Osebergfundet. Shetelig udgav videre Primitive tider i Norge (1922), hvori han for et bredere publikum fremlægger resultaterne af de senere års forskning i norsk stenalder, Norges forhistorie (1925), hvor særlig modsætningsforholdet mellem norsk og fremmed kultur betones, og Old og heltetid (1928), der indeholder en del, tildels før trykte afhandlinger.

Kilder 

 

Museumsfolk fra Norge
Arkæologer fra Norge
Salmonsens
Henrik August Grosch

Henrik August Grosch (21. juli 1848 i Kristiania – 11. februar 1929 sammesteds) var en norsk museumsdirektør.

Grosch blev student 1865, cand. jur. 1871, hvorefter han fra
1873 var ansat i Justitsdepartementet, siden 1878 som Fuldmægtig. Fra dette Embede har
han imidlertid haft Tjenestefrihed siden 1886, idet hans Tid ikke mindre end hans specielle
Interesser mere og mere optoges af hans Virksomhed ved »Kria Kunstindustrimuseum«, af
hvis Oprettelse 1876 han har store Fortjenester, og hvis Konservator (senere Direktør) han
har været fra dets Oprettelse, og indtil han tog sin Afsked 1919. I de mere end 40 Aar, han har
ledet Mus., har han med sjælden Energi drevet det op til at blive et af de største og betydeligste i
de skandinaviske Lande. Under sit Arbejde ved museet har han stadig søgt at komme i Kontakt
med Samtidens Kunsthaandværk og har specielt øvet en betydelig Indflydelse paa
Genoplivelsen af den gl. norske Husflid, ligesom han har lagt megen Vægt paa Mus.’s Udstillingsvirksomhed. 

G. har udg. flg. større Værker: »Gl. norske Tæpper« (Plancheværk 1889), »Gl. norske Billedtæpper« (Plancheværk 1901),
»Herrebøe-Fajancer« (1901) og »Gl. norsk Vævkunst« (Plancheværk, paabeg. 1913). Dertil
kommer mange mindre Afh., Kataloger, Overs. og Avisartikler. Han har ogsaa ved sit Mus. og
andetsteds holdt en Rk. Foredrag om kunstindustrielle Spørgsmaal. — G. har været Medlem
af en Mængde Bestyrelser og Juryer; saaledes har han været Formand i »Norsk Forening for
grafisk Kunst« siden 1908, i »Norges Husflidsraad« 1910—15, i Juryen for
Jubilæumsudstillingens Husflidsafdeling 1914 m. m. I 1919 stiftede han
»Foreningen til Kunstindustrimuseets Venner« med 43 livsvarige Medlemmer med et samlet Beløb af
250000 Kr. og 56 aarlig betalende med et samlet Kontingent af 18800 Kr. Han har ogsaa
skænket Museet et Fond paa 50000 Kr. til det norske Kunsthaandværks Fremme. G. udgav i
Oslo 1928 et Værk om Farbroderen Arkitekt G. Bogen er skrevet af A. Bugge, »Arkitekten,
Statskonduktør Chr. H. Grosch. Hans slekt, hans liv, hans verk«.

Museumsfolk fra Norge
Jurister fra Norge
Ivo Sanader

Ivo Sanader (tidligere Ivica Sanader; født 8. juni 1953 i Split) er en kroatisk politiker, som var landet premierminister fra 2003 til 2009.

Sanader tog sin uddannelse i komparativ litteratur i Østrig, hvor han efterfølgende arbejdede i 1980'erne. Han arbejdede som journalist, i marketing og som privat iværksætter. I 1990'erne var han kortvarigt direktør for teatret i Spilt før han blev Minister for forskning og teknologi som medlem af Hrvatska demokratska zajednica (HDZ). Snart derefter var han viceudenrigsminister i to perioder.

Referencer 

Politikere fra Kroatien
Bulgarien ved sommer-OL 1968

Bulgarien ved sommer-OL 1968. 112 sportsudøvere fra Bulgarien deltog i tretten sportsgrene under Sommer-OL 1968 i Mexico city. Bulgarien kom på attende plads med to guld-, fire sølv- og tre bronzemedaljer.

Medaljer

Medaljevinderne 

Lande ved sommer-OL 1968
1968
Regaleret

Regale (fra latin jus regale) betegnede i middelalderen alle de rettigheder, der tilkom kongen som indehaver af den højeste samfundsmagt, hvad enten disse var af politisk, patriarkalsk eller finansiel natur.

I nyere tid skelnede man mellem regalia majora, statshøjhedsrettigheder, og regalia minora, finansregaler (hvorunder hørte vejregale, bjergværksregale, møntregale, postregale, saltregale, toldregale med flere). En særlig interesse knyttede sig til finansregalerne under de politiske kampe mellem stænderne og kongemagten, idet sidstnævnte søgte at udvide området for de regaler, som kongen forbeholdt sig eneret over. Regaler omfattede derfor til tider ikke alene møntvæsen, postvæsen, bjergværksdrift, fiskeriret og lignende, men tillige industrielle monopoler, ja endog toldvæsenet, idet retten til at opkræve told betragtedes som udslag af kongens overhøjhedsret over land- og søterritoriet. Begrebet regale opretholdtes under enevælden, selv om den historiske baggrund for det ikke var til stede længere. Begrebet har udspillet sin rolle i den moderne finansvidenskab.

De tidligere regaler kan henføres enten under erhvervsindtægter, gebyrer eller skatter.

Eksterne henvisninger 

 Ordbog over Det danske Sprog; opslag: Regale
 Salmonsens Konversationsleksikon, 2. udgave, bind XIX, s. 1017-1018; opslag: Regaler
 Nordisk Familjebok, Uggleupplagan, bind 22 (1915); opslag: Regāle
 Nordisk Familjebok, Uggleupplagan, bind 12 (1910), sp. 223-225; opslag: Höghetsrättigheter
 Erik Arup: "Den europæiske Regalismes Oprindelse" (Nationaløkonomisk Tidsskrift, 3. række, Bind 13; 1905)
 C. A. Christensen: "Census regis – et grundskyldsbegreb. Bol – et ejendomsbegreb" (Historisk Tidsskrift, 15. række, Bind 2; 1987)
 Inger Dübeck: "Skånske lov og den europæiske baggrund" (Historie/Jyske Samlinger, Ny række, Bind 18; 1989)
 Inger Dübeck og Erik Ulsig: "Lov og Landskab" (Historie/Jyske Samlinger, Bind 1998; 1998)
 Astrid Friis: "Rigsraadet og Statsfinanserne i Christian lII.s Regeringstid" (Historisk Tidsskrift, 10. række, Bind 6; 1942)

Se også 
 Regaliestriden

Statskundskab
Atletik under sommer-OL 1924 - 400 meter hækkeløb herrer

Mændenes 400 meter hækkeløb var del af atletikprogrammet ved Sommer-OL 1924. Konkurrencen blev holdt søndag den 6. juli 1924 og mandag den 7. juli 1924.

For alle løbene var banen 500 meter i omkreds.

23 hækkeløbere fra 13 nationer deltog i konkurrencen.

Rekorder 
Disse var de gældende verdens- og olympiske rekorder (i sekunder) før Sommer-OL 1924.

(*) ikke ratificeret, da han væltede en hæk.

Morgan Taylor vandt udtagelsen for USA i tiDanmark 52,6, men han væltede også en hæk, hvilket var imod de på den tid gældende regler. Han gjorde det samme i finalen, så tiden han satte, igen 52,6, blev heller ikke godkendt som verdensrekord. Idet andenpladsvinderen Erik Wilén brugte en lignende stil blev hans 53,8 heller ikke accepteret som verdensrekord, men tolereret som olympisk rekord.

Resultater

Runde 1 

Alle heats blev afholdt søndag den 6. juli 1924.

De bedste to fra hvert heat kvalificerede sig til semifinalen.

Heat 1

Heat 2

Heat 3

Heat 4

Heat 5

Heat 6

Semifinaler 

Alle semifinaler blev afholdt søndag d. 6. juli 1924.

De bedste tre finalister fra hvert heat kvalificerede sig til finalen.

Semifinale 1

Semifinale 2

Finale 
Finalen blev afholdt mandag d. 7. juli 1924. Charles Brookins som sluttede som nummer to blev diskvalificeret, fordi han løb uden for sin bane. Idet Morgan Taylor væltede en hæk, hvilket var imod reglerne, blev den olympiske rekord Erik Wiléns på andenpladsen, men tiden blev ikke anerkendt som verdensrekord.

Referencer 
 Olympisk rapport 
 sports-reference
  

Sommer-OL 1924
Paranaíba (flod)

Paranaíba er en flod i Brasilien, der danner grænsen mellem delstanerne Minas Gerais og Goiás. Den opstår i 1.148 meters højde i bjergområderne i Minas Gerais og løber vestover til den munder ud i floden Paraná. Paraná er en af de største floder i latin-Amerika, og løber sammen med Rio Paraguai længre mod syd i Argentina. 

Paranaíba-floden er 1.170 km lang og er dæmmet op til kraftproduktion tre steder, regnet ovenfra og nedover i flodens hovedretning:
 Emborcação-dæmningen (1982), 158 m høj dam, reservoir 446 km², effekt 1192 MW.
 Itumbiara-dæmningen (1980), 106 m høj dam, reservoir 778 km², effekt 2082 MW.
 São-Simão-dæmningen (1978), 127 m høj dam, reservoir 722 km², effekt 1710 MW.
De to førstnævnte reservoirer har hver ganske nøjagtig 17.500 millioner m³ vandvolumen, mens São Simão har et magasinvolumen på 12,7 millioner m³.

Floder i Brasilien
Ribe Fritidscenter

Ribe Fritidscenter (eller når Ribe-Esbjerg HH spiller der: Invactor Arena af sponsormæssige hensyn) er et idrætsanlæg i Ribe, hvor der er tre haller, der blandt andet kan bruges til sportarrangementer, koncerter og udstillinger.  Der er desuden en svømmehal, et motionscenter og et cafeteria. Ribe Fitidscenter er hjemmebane for håndboldklubben Ribe-Esbjerg HH.

Noter

Eksterne henvisninger 
 Ribe Fritidscenters hjemmeside

Idrætshaller i Danmark
Svømmehaller i Danmark
Fritidscenter
Fritidscenter
Stoholm Fritids- og Kulturcenter

Stoholm Fritids- og Kulturcenter er et idrætanlæg i Stoholm, der bl.a. bruges til sportsarrangementer og kurser. Centret er hjemmebane for håndboldklubben Stoholm Håndbold. Det har 7 mødelokaler, der kan rumme fra 6 personer op til over 100, og et vandrerhjem med over 100 sengepladser. Nogle af lokalerne ligger i vandrerhjemmet, der også kan lejes som forsamlingshus, hvor man selv står for hele festen.

Noter

Eksterne kilder/henvisninger 
 Stoholm Fritids- og Kulturcenter

Idrætshaller i Danmark
Fritids- og Kulturcenter
John Brædder

John Brædder (født i 6. februar 1962) er en dansk politiker og landmand, der var borgmester i Guldborgsund Kommune (2010-2021), valgt for Guldborgsundlisten siden Kommunalvalget i 2009.

Karriere 
Brædder stillede op for borgerlisten Nyt Nykøbing F. ved Kommunalvalg 2001 i den daværende Nykøbing Falster Kommune. Han fik blot tre personlige stemmer.

I 2005 stillede han igen op, denne gang for Nyt Guldborgsund, som Nyt Nykøbing F. havde skiftet navn til, ved kommunalvalget dette år. Han modtog her 32 personlige stemmer.

Kommunalvalget i 2009 var han spidskandidat for Nyt Guldborgsund. Han modtog 1.281 personlige stemmer, hvilket gjorde ham til borgmester i den nye Guldborgsund Kommune.

Efter kommunalvalget 2013 fik Brædder 2.745 personlige stemmer, og det lykkedes ham at beholde borgmesterposten på trods af Dansk Folkepartis store fremgang i kommunen og forudsigelser om, at René Christensen kunne blive partiets første borgmester. Han fik i stedet posten som viceborgmester.

Ved kommunalvalget 2017 fik Guldborgsund Listen et stærkt valg, og Brædder kunne fortsætte på borgmesterposten med 6.912 personlige stemmer, hvilket var det næsthøjeste antal personlige stemmer i Region Sjælland, kun overgået af Carsten Rasmussen (S) i Næstved Kommune.

Ved Kommunal- og regionsrådsvalg 2021 fik Brædder 3370 personlige stemmer, og Guldborgsundlisten mistede borgmesterposten til Socialdemokratiet, hvor Simon Hansen med 3342 personlige stemmer kunne overtage borgemsterposten.

John Brædder var formand for det arkæologiske frilandsmuseum Middelaldercentret ved Nykøbing Falster fra 2007 til 2010, hvor posten blev overtaget af Anders Høiris.
Han sidder i bestyrelsen for erhvervsorganisationen Business LF, der varetager profilering af erhverv, turisme og bosættelser på Lolland-Falster.
Han sidder ligeledes i bestyrelsen udpeget af Guldborgsund Kommune for Femern Belt Development, som står for udviklingen af Femern Bælt-forbindelsen.

Referencer

Eksterne henvisninger 
 John Brædders hjemmeside 
 Profil på Guldborgsund Kommunes hjemmeside 
 Om John Brædder på Berlingskes hjemmeside

Borgmestre i Guldborgsund
Borgmestre i Danmark 2018-2021
Anders Petersen

Anders Petersen eller Anders Pedersen kan være:

 Anders Petersen (sociolog), (1973-2022)
 Anders Petersen (historiker), (1827-1914)
 Anders Petersen (bokser), (1899-1966)
 Anders Petersen (riffelskytte), (1876-1968)
 Anders Petersen (håndboldspiller), dansk håndboldspiller

 Anders Pedersen (rigsmarsk), dansk rigsmarsk (ca. 1267-1275)
 Anders Pedersen (ridder), dansk ridder i 1300-tallet
 Anders Pedersen (friskytte), dansk friskyttekaptajn i 1600-tallet
 Anders Pedersen (direktør), dansk direktør for Hedeselskabet (1986-97)
 Anders Pedersen (sejlsportsmand), norsk finnjollesejler
 Anders Petersen (sociolog), dansk sociolog (1973-2020)
 Anders Pedersen (trommeslager), dansk/engelsk trommeslager
Anders Petersen (håndboldspiller)

Anders Petersen (født 18. januar 1983 i Felsted) er en dansk håndboldmålmand, der pr. 2014/15 spiller for SønderjyskE Håndbold. Pr. juli 2011 har han spillet 21 landskampe for Danmark.

Kilder 
 Profil på ehfcl.com 
 Spilleroversigt på KIF Koldings hjemmeside 
 Spillerstatistik hos dhf.dk  (søg på Anders Petersen)

Noter 

Håndboldspillere fra Danmark
Håndboldspillere fra Kolding IF
Håndboldspillere fra Team Tvis Holstebro
Håndboldspillere fra SønderjyskE Håndbold
Jøder i Sudan

Historien om jøderne i Sudan rækker over et århundrede tilbage. Det spænder fra en vanskelig periode med religiøs intolerance til velstand for landets jødiske befolkning, og derefter tilbage til en næsten komplet forsvinding af samfundets jøder, hvoraf de næsten alle, forsvandt i det tyvende århundrede. 

De jødiske samfund i Sudan var koncentreret i hovedstaden Khartoum, og blev etableret i slutningen af de 19. århundrede. Ved midten af de  20. århundrede var der omkring 350 jøder, hovedsageligt af sefardisk baggrund, der havde bygget en synagoge og en jødisk skole. Mellem 1948 og 1956 forlod nogle medlemmer af det jødiske samfund i landet, og der ophørte med at eksistere jøder i landet ved begyndelsen af 1960-erne.

Se også
Jødedommens historie
Jødiske etniske skillelinjer
Den jødiske udvandring fra arabiske og muslimske lande

Noter

Litteratur
 

Folkeslag i Sudan
Jødisk historie
Karl Ditlev Rygh

Karl Ditlev Rygh (7. juni 1839 i Værdalen – 10. marts 1915 i Trondhjem) var en norsk arkæolog, skolemand og politiker, bror til Oluf og Evald Rygh.

Han blev student 1857, adjunkt 1865 og
overlærer 1887 ved Trondhjems Katedralskole;
tog 1899 afsked. Rygh har ivrig beskæftiget sig
med Studiet af Oldtiden og kan betragtes som
den egl. Skaber af den vigtige Oldsagssamling i
Trondhjem, hvis Bestyrer han var fra 1870 til
sin Død Denne er vistnok en af de ældste i
Norge, men først af R. bragt op til virkelig
Betydenhed. En Katalog over Samlingen udgav han 1872; han har
senere aarlig publiceret dens Aarstilvækst,
saaledes at det betydelige Materiale til det
nordlige Norges ældre Kulturhistorie, som Samlingen
indeholder, foreligger let tilgængelig for
Forskningen. Desuden har R. arkæol. beskrevet de to
trønderske Amter (1879—80) med Oplysninger
om de der gjorte Oldsagsfund og der
forekommende Oldtidslevninger, samt 1880 givet en
samlet Fremstilling af Bronzealderen i det
nordenfjeldske Norge. En arkæol. Oversigt over
Trøndelagen i forhistorisk Tid har han publiceret i
det til Trondhjem Bys Jubilæum 1897 udgivne
Festskrift. Ved hyppige Undersøgelsesrejser og
Udgravninger, hvis Resultater i Reglen er
offentliggjorte i den norske Fortidsforenings
Aarsberetninger lige fra 1869, har R. gaaet i Spidsen
for sin Landsdels arkæol. Udforskning, ligesom
han i en Række mindre Meddelelser og Afh. har
behandlet forsk. arkæol. Spørgsmaal. Ogsaa som
hist. og filologisk Forf. har han været virksom
og har desuden deltaget i Udgivelsen af sin
Broder Prof. O. Rygh’s efterladte Arbejder over
norske Stednavne. I det kongelige
Videnskabernes Selskab i Trondhjem var han Præses i
adskillige Aar og har 1874 udg. »Bidrag til det
trondhjemske Videnskabsselskabs Historie i
ældre Tid«. — R. har på det konservative Partis
Side taget virksom Del i de politiske Kampagner
i Trøndelagen, baade som Taler og i Pressen,
samt repræsenterede i en årrække sin By i Stortinget.

Arkæologer fra Norge
Skolefolk fra Norge
Stortingsrepræsentanter fra Høyre
Karl Ditlev
Yari

Yari (槍) var et japansk våben, der kan sammenlignes med et spyd. 

I kamp var det ofte de lavest rangerede, både i samfundet og i hæren, der bar en yari: de såkaldte Ashigaru (fodtropper). Ashigaru var rygraden i den japanske hær, og var "linje-infanteri", der skulle sørge for at holde linjen i forsvar og i offensiv udmatte fjenden inden det seriøse angreb gik ind. Ashigaru var for det meste fattige bønder, yarien var derfor også det mest almindelige våben på slagmarken, fordi hærens og samfundets elite, samuraierne, ofte foretrak at kæmpe med en katana. Nogle samuraier benyttede dog også en anden form for yari, en kortere type med større henblik på offensiv brug. 

Kampstilen at benytte en yari bliver kaldt Soujutsu. Yarier varierede i form og længde, hvor den længste kunne være seks meter og den korteste en meter. Yarien blev muligvis opfundet i Kina, og blev nævnt i japanske kilder i 1334, men blev først et populært våben 1400-tallet. I Japans fredelige Edo-periode (1603-1868) blev yarien upopulær (især på grund af den japanske hærs professionalisering, der gjorde dårligt trænede spydbærerer unødvendigt), og i takt med at krudtet blev mere og mere anvendeligt mistede yarien sin værdi, og genvandt den aldrig siden.

Eksterne henvisninger 

Spyd
Kultur i Japan
Danske Færger A/S

Rederiet Danske Færger A/S, i daglig tale Færgen blev etableret den 14. januar 2011 i en fusion mellem Bornholmstrafikken A/S, Sydfynske A/S og Nordic Ferry Services A/S. Selskabet var ejet 50/50 af Staten og Danmarks næststørste rederi Clipper Group A/S.
Selskabet blev i juni 2018 solgt til Molslinjen.

Rederiet drev AlsFærgen, FanøFærgen, LangelandsFærgen og SamsøFærgen. Selskabets administration var placeret i Svendborg. Frem til 31.August 2018 havde rederiet også trafikken til/fra Bornholm under navnet BornholmerFærgen.

Selskabet Sydfynske var oprindeligt en del af Scandlines som Clipper Group købte i slutningen af 2007. Disse ruter fik da nye navne AlsFærgen og LangelandsFærgen.

Færgeruter 
Selskabet har fire danske færgeruter i 2018:
 AlsFærgen
 Bøjden – Fynshav
 FanøFærgen
 Esbjerg – Nordby
 LangelandsFærgen
 Spodsbjerg – Tårs
 SamsøFærgen
 Kalundborg – Ballen

Eksterne henvisninger 
 Rederiets hjemmeside

Kilder 

Etableret i 2011
Færger A/S
Ophørt i 2018
IF Stjernen

Idrætsforeningen Stjernen er en dansk idrætforening i Odense, der blev stiftet 18. april 1921. Indtil 1931 blev der kun dyrket vintergymnastik og atletik i klubben, men så begyndte man at spille noget bold i forbindelse med gymnastikken. Stjernen var med til at stifte Fyns Håndboldunion i 1933. I 1962 blev atletikafdelingen nedlagt, så nu var der kun håndbold på programmet indtil 1992, hvor man også begyndte at spille tennis.

Hold

Damer 
Klubbens bedste damehold sikrede sig i 2011 oprykning til næstbedste håndboldrække, 1. division, hvor klubben således spillede i 2011/12-sæsonen. Holdet blev dog trukket forud for 2013/14-sæsonen.

Dameholdet sikrede sig i 2019 igen oprykning til landets næstbedste håndboldrække, 1.division. Holdet rykkede ud af rækken med en placering som nummer 12 i sæson 2019/20.

Herrer 
Klubbens bedste herrehold er liggende i landets fjerdebedste række, 3.division. Holdet blev i sæson 2018/19 og 2019/2020 indtil jul trænet af den tidligere professionelle håndboldsspiller Emil Drejer. Thomas Bundgaard Rasmussen overtog holdet ved julepausen 2019 og er pt. træner. Holdet sluttede som nummer 9 i sæson 2019/20.

Hjemmebane 
IF Stjernen har hjemmebane i Skt. Jørgens Hallen, som er beliggende i Odense Centrum.

Tidligere havde IF Stjernen hjemmebane i Odense Idrætshal.

Se også 
 Stjernen Tennis (Odense)

Noter

Eksterne henvisninger 
 Stjernen Håndbold
 Stjernen Tennis

Tennisklubber i Danmark
Håndboldklubber i Danmark
Sportsklubber i Odense
Etableret i 1921